Kamu bisa jelasin ke aku soal Stasion Gombong dalam bahasa sunda?

Stasion Gombong (GB) nyaéta stasion karéta api kelas I anu perenahna di di Wonokriyo, Gombong, Kebumén. Stasion anu aya dina tingkat kaluhuran +18 méter ieu aya di Daérah Operasi V Purwokerto. Stasion ieu jauh leuwih kawentar tibatan Stasion Kebumén.

Dumasar carita sajarah Gombong, Walanda kungsi ngawangun Bénténg Van der Wijck anu jadi basis kakuatan militér Walanda, sarta ngawangun stasion anu engkéna disebut Stasion Gombong. Okupansi panumpang di stasion ieu lumayan alus sarta jadi andelan masarakat ti Kacamatan Gombong, Sempor, Rowokele, Buayan, Kuwarasan, jeung Puring anu rék naék karéta api. Stasion ieu ogé sok ramé ku sabab loba karéta anu eureun, di antarana aya anu jurusan Bandung, Surabaya, jeung Jakarta.

Stasion ieu boga lima jalur karéta api kalawan jalur 2 anu jadi sepur lempeng sarta jalur 5 anu jadi sepur badug pikeun tempat kagiatan bongkar muat karéta api pupuk ka gudang PT Pupuk Sriwidjaja Palembang anu dioperasikeun ti Maret 2015. Stasion ieu jadi salah sahiji stasion tujuan bongkar muat karéta api Pupuk Sriwijaya anu diakut ti Stasion Cilacap Palabuan anu engkéna nuluykeun lalampahan ka Stasion Cépér sarta nungtung di Stasion Maguwo.

Patali jeung pangwangunan jalur ganda kidul Jawa, ayeuna ieu stasion téh dirombak gedé-gedéan. Wangunan stasion jeung overkapping anyar stasion ieu aya di kuloneun wangunan heubeul sarta leuwih tohaga. Saenggeus wangunan anyar bérés diwangun, wangunan anu heubeul moal dipaké deui pikeun kaberangkatan jeung kadatangan panumpang karéta api.